Source: https://www.jogiforum.hu/hirek/15375
Timestamp: 2019-07-23 00:59:36
Document Index: 16926044

Matched Legal Cases: ['bíróság\n', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Márciustól Paczolay Péter az AB helyettes elnöke | hírek | Jogi Fórum ﻿
2007.01.26. Jogi Fórum / Alkotmánybíróság
Az Alkotmánybíróság történetében eddig öt helyettes elnök volt: Sólyom László (1989-1990), Herczegh Géza (1990-1993), Lábady Tamás 1993-1998), Holló András (1998-2003) és Erdei Árpád (2003-2007). A hatodik helyettes elnök Paczolay Péter lesz.
1989 novembere és 1998 novembere között az Alkotmánybíróság tagja. 1989 novem­bere és 1990 júliusa között az Alkotmánybíróság helyettes elnöke. 1990 júliusa és 1998 novembere között az Alkotmánybíróság elnöke. 1965-ben végzett a pécsi jogi karon. 1966-tól 1969-ig a jénai Friedrich Schiller Egyetem Jogi Karán tanársegéd. 1969-től a Magyar Tudományos Akadémia Állam- és Jogtudományi Intézetében tu­domá­nyos munkatárs, illetve könyvtáros az Országgyűlési Könyvtárban. 1980-tól az állam- és jogtudományok doktora. 1982-től egyetemi tanár az ELTE Pol­gári Jogi Tan­székén. 2005. június 7-e óta a Magyar Köz­társaság elnöke.
Dr. Herczegh Géza (1928)
1990 júliusa és 1993 májusa között az Alkotmánybíróság tagja. 1990 jú­liusa és 1993 májusa között az Ab helyettes elnöke. 1967-től a pé­csi jogi kar nemzet­közi jogi tan­szék­vezetőjének ne­vezték ki. 1965-ben a jogi tu­domá­nyok kandi­dá­tusa, 1979-ben doktora, 1985-ben az Akadémia le­velező tagja, 1990-ben pedig rendes tagja. 1993. június 1-jétől 2003. feb­ruár­ 5-ig a hágai Nemzetközi Bíróság bírája.
Dr. Lábady Tamás (1944)
1990 júniusa és 1999 júliusa között az Alkotmánybíróság tagja. 1993 júliusa és 1998 novembere között az Abhelyettes elnöke. 1968-ban a Pécsi Tudományegyetem Ál­lam- és Jogtudományi Karán szerzett jogi diplomát. 1970. július 1-től polgári peres ügyekben ítélkező bíró, 1980-tól megyei bírósági tanácsvezető. 1973-tól oktat a pécsi jogi karon pol­gári jogot, ezen belül elsősorban kártérítési, felelősség- és biztosításjo­got. 1988-ban kandidátusi fokozatot szerzett. 1991-től egyetemi docens. 2003 óta a Pécsi Ítélőtábla elnöke.
Az Országgyűlés 1996 novemberében választotta az Alkotmánybíróság tagjává. 1998 novembere és 2003 júliusa között az Alkotmánybíróság helyettes elnöke. 2003 au­gusztusa és 2005 novembere között az Al­kot­mánybíróság elnöke. 2005. november 14-én újra alkotmánybí­róvá vá­lasztották. Az ELTE Állam- és Jog­tudományi Karán vég­zett 1966-ban. 1971-től 1979-ig ügyész. 1981-től alapító tanárként tagja a Miskolci Jogi Kar Államtudományi Intézete Alkot­mányjogi Tanszékének, mely­nek 1993-ig tan­szék­vezetője volt. 1979-1989 között az Államigazga­tási Szervezési Intézet tudomá­nyos főmun­katársa, kutatásve­zetője. 1989-90-ben részt vett az új Alkot­mány előké­születeinek munkálataiban. 1990-től alkotmánybí­róvá meg­vá­lasztá­sáig az Alkot­mánybíróság főtitkára.
Az Országgyűlés 1998 márciusában választotta az Alkotmánybíróság tagjává. 2003 augusztusa óta az Alkotmány­bíróság helyettes elnöke. 1962-ben szer­zett jogi diplo­mát az ELTE Állam- és Jogtu­domá­nyi Karán. 1970-ig az Országos Kriminalisztikai Intézet munkatársa, azt követően az ELTE Állam- és Jogtu­dományi Kar Büntető Eljá­rásjogi Tanszék­ének okta­tója, tíz éven át tanszékvezetője. 1985-ben szerzett kandi­dátusi fo­kozatot, 1994-ben habi­litált. 1994-ben az Országos Vá­lasz­tási Bi­zott­ság tag­jának vá­lasztották. Részt vett a büntetőeljárási törvény előké­szítésében.
Az Országgyűlés 2006 februárjában választotta az Alkotmánybíróság tagjává. 1980-ban szerzett dip­lomát az ELTE Ál­lam- és Jogtudományi Karán. 1983-tól az ELTE ÁJTK Állam- és Jogelméleti Tan­székén tu­do­mányos továbbképzési ösztöndíjas, majd oktató, docens, 1990-2000-ben a Politoló­gia Tanszéken docens. Közben 1992-2000-ben a sze­gedi József Attila Tudományegyetem politoló­gia tanszékvezető docense, 1994-98-ban dékán­helyet­tes. 1989 óta az állam- és jogtudományok kandi­dátusa, 1999-ben habi­litált. 1990–1996-ig az Alkotmánybíróság főtanácsosa, 1996-2000-ig az Alkot­mánybíróság főtit­kára. 2000-2005-ig a Köztársasági Elnöki Hi­vatal vezető he­lyettese, 2005 augusz­tusától alkotmánybíróvá megvá­lasztá­sáig a Köztársa­sági Elnöki Hi­vatal vezetője volt.